Κωνσταντία της Αρλ

Η Κωνσταντία της Αρλ (Constance d'Arles, 986 - 25 Ιουλίου 1032) τρίτη σύζυγος του βασιλιά Ροβέρτου Β΄ της Γαλλίας ήταν κόρη του Γουλιέλμου Α΄ της Προβηγκίας και της Αδελαΐδας του Ανζού κόρης του Φούλκωνος Β΄ του Ανζού.

 Παντρεύτηκε τον βασιλιά Ροβέρτο μετά το διαζύγιο με τη δεύτερη σύζυγό του Μπέρθα της Βουργουνδίας (1003), το οποίο επιβλήθηκε μετά τον αφορισμό του Ροβέρτου από τον πάπα. Ο γάμος ήταν θυελλώδης η οικογένειά της εναντιώθηκε ενώ η αυλή των Φράγκων αντέδρασε έντονα στα Προβηγκιανά έθιμα της Κωνσταντίας. Ο φίλος του βασιλιά Ροβέρτου Ούγος του Μπωβέ πίεσε τον βασιλιά να χωρίσει την Κωνσταντία (1007), ο κόμης Φούλκων Γ΄ του Ανζού αντέδρασε ακαριαία, έστειλε δώδεκα ιππότες οι οποίοι δολοφόνησαν τον Ούγο του Μπωβέ. Ο Ροβέρτος πήγε στη Ρώμη (1010) με τη δεύτερη σύζυγό του Μπέρθα προκειμένου να ζητήσει την άδεια από τον πάπα Σέργιο Δ΄ να χωρίσει την Κωνσταντία και να ξαναπαντρευτεί την Μπέρθα, ο πάπας πάλι το αρνήθηκε με αποτέλεσμα να παραμείνει ο βασιλιάς μόνιμα με την τρίτη σύζυγο του.Στην δίκη των αιρετικών της Κρεπόν που είχαν συμμαχήσει με τους Καθαρούς, το εξοργισμένο πλήθος συγκεντρώθηκε έξω από την εκκλησία της Ορλεάνης (1022). Η Κωνσταντία υπό τις εντολές του Ροβέρτου στάθηκε στις πόρτες της εκκλησίας για να αποτρέψει το εξοργισμένο πλήθος να εισέλθει και να σκοτώσει τους κατηγορούμενους μέσα στην εκκλησία. Στη συνέχεια καθώς οδηγήθηκαν έξω η βασίλισσα έβγαλε το μάτι του Στεφάνου ενός από τους κατηγορούμενους με το σπαθί που κρατούσε στα χέρια της, ο Στέφανος είχε διατελέσει και εξομολογητής της. Το βγάλσιμο του ματιού τον μεσαίωνα ήταν μια από τις πιο ατιμωτικές τιμωρίες για εγκλήματα προδοσίας και παραβίασης όρκου. Με την προτροπή της Κωνσταντίας ο μεγαλύτερος γιος τους Ούγος Μάγκνους στέφθηκε συμβασιλιάς μαζί με τον πατέρα του (1017). Ο Ούγος ζήτησε να μοιραστεί εξουσία μαζί του ο Ροβέρτος Β το αρνήθηκε με αποτέλεσμα να εξεγερθεί εναντίον του, η Κωνσταντία παρόλο που δεν είχε καλές σχέσεις με τον Ροβέρτο εξοργίστηκε με την στάση του γιου της. Στην συνέχεια ο Ούγος συμφιλιώθηκε με τους γονείς του αλλά σύντομα πέθανε σε ηλικία 18 ετών σε ατύχημα με άλογο. Μετά τον θάνατο του Ούγο ξέσπασε σκληρή διαμάχη μεταξύ της Κωνσταντίας και του βασιλιά σχετικά με την διαδοχή του θρόνου, ο Ροβέρτος ήθελε διάδοχο του τον δεύτερο γιο τους Ερρίκο και η Κωνσταντία τον τρίτο γιο τους Ροβέρτο. Ο βασιλιάς παρά τις αντιρρήσεις της συζύγου του έστεψε συμβασιλέα και διάδοχο τον Ερρίκο (1027) με αποτέλεσμα η Κωνσταντία να εξοργιστεί όσο ποτέ, ο επίσκοπος Φουλβέρτος της Σαρτρ φοβήθηκε πολύ για την απόφαση αυτή λόγω της αγριότητας και των απειλών της βασίλισσας. Η Κωνσταντία έστρεψε τους δυο μικρότερους γιους της σε εμφύλιο πόλεμο εναντίον του πατέρα τους, η μάχη που ακολούθησε ήταν σκληρή μέχρι τον θάνατο του βασιλιά Ροβέρτου Β στις 20 Ιουλίου 1031. Η ιδιότροπη Κωνσταντία στην συνέχεια κήρυξε τον πόλεμο στους γιους της και έκανε κατάσχεση των εδαφών της, ο Ερρίκος πήγε στην Νορμανδία όπου δέχθηκε στρατό και όπλα από τον αδελφό του Ροβέρτο. Πολιόρκησε την μητέρα του στο Πουασί, η Κωνσταντία δραπέτευσε στο Ποντουάζ και αναγκάστηκε να παραδοθεί όταν την απείλησε ο Ερρίκος ότι θα σκοτώσει όλους τους κατοίκους του Λε Πουισσέ. Η Κωνσταντία πέθανε στις 28 Ιουλίου 1032, τάφηκε δίπλα από τον σύζυγο της Ροβέρτο στην Βασιλική Σαιν-Ντενί. Με τον σύζυγο της βασιλιά Ροβέρτο απέκτησε: Χέντβιχ της Γαλλίας (1003 - 1063) Ούγος Μάγνος Ερρίκος Α΄ της Γαλλίας Ροβέρτος Α΄ της Βουργουνδίας Όντο (1013 - 1056) Αδέλα της Γαλλίας, κόμισσα της Φλάνδρας Κωνσταντία της Γαλλίας (1014 - 1052) Constance Bouchard, Those of My Blood: Creating Noble Families in Medieval Francia (Philadelphia: University of Pennsylvania Press, 2001) Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: J. A. Stargardt, 1984) Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band I (Marburg, Germany: J. A. Stargardt, 1980) Georgia Sommers Wright, 'A Royal Tomb Program in the Reign of St. Louis', The Art Bulletin, Vol. 56, No. 2 (Jun., 1974) Jessee, W. Scott. A missing Capetian princess: Advisa, daughter of King Robert II of France (Medieval Prosopography), 1990 Moore, R. I. The Birth of Popular Heresy, 1975. Lambert, Malcolm. Medieval Heresy: Popular Movements from the Gregorian Reform to the Reformation, 1991, 9 - 17. Penelope Ann Adair, Constance of Arles: A study in Duty and Frustration', Capetian Women, ed. Kathleen Nolan (New York;, Palgrave Macmillan, 2003) W. Scott Jessee, Robert the Burgundian and the Counts of Anjou: ca. 1025-1098 (Catholic University of America Press, 2000)